Štev.: 900-17/2012-3

Datum: 22.2.2012

# Z A P I S N I K

11. seje Sveta Četrtne skupnosti Golovec, ki je bila v ponedeljek 23.1.2012 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Aleš Dakić, Gregor Feist, Anton Kastelic,Viljem Klemenc, Aleš Kužnik, Igor Pigac in Zina Rodman.

**OPRAVIČENO ODSOTNI**: Danijel Ljubo Žitnik

**OSTALI PRISOTNI**: Majda Cestnik in Vesna Stojanović, javni uslužbenki Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **10** članov sveta, kar pomeni, da je bil svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 10. seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Imenovanje predsednika/ce Komisije za kulturo in Sosveta za varnost
4. Oblikovanje smernic sodelovanja ČS Golovec z društvi za izvrševanje finančnega načrta ČS Golovec za leto 2012
5. Razno

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 10. SEJE SVETA ČETRTNE SKUPNOSTI GOLOVEC**

Gradivo so člani Sveta prejeli z vabilom za sejo.

Na predlog zapisnika (AD 4 Predlog o prioritetah ČS Golovec za mandat 2011-2014/ razprava) je pripombo podal član Sveta Gregor Feist. Pojasnil je, da je predlagal dopolnitev oz. spremembo Odloka o cestnoprometni ureditvi z uvrstitvijo Jakčeve ulice kot območja za pešce.

Drugih pripomb na predlog zapisnika ni bilo in predsednik Sveta je dal na glasovanje

**PREDLOG SKLEPA 1/11:**

**Svet Četrtne skupnosti Golovec potrjuje zapisnik 10. seje Sveta ČS Golovec z upoštevanjem pripombe člana Sveta Gregorja Feista . Besedilo razprave pod 4. Točko dnevnega reda se ustrezno popravi.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**1. Prikazovalnik prihodov avtobusov**

Podpredsednik Sveta Viljem Klemenc je podal pobudo za postavitev prikazovalnika prihodov avtobusov na postajališču MPP (proga 5,9 in 13) na Litijski cesti v smeri proti centru mesta.

Predsednik Sveta je dal na glasovanje **PREDLOG SKLEPA 2/11 :**

**Svet ČS Golovec na JP LPP posreduje predlog/pobudo za postavitev prikazovalnika prihodov avtobusov na postajališču MPP (proga 5,9 in 13) na Litijski cesti v smeri proti centru mesta.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**2. Pobuda za postavitev dodatnih obvestilnih tabel**

Član sveta Anton Kastelic je podal pobudo za postavitev dodatnih obvestilnih tabel na območju ČS Golovec, na lokacijah, ki so najbolj frekventne (v bližini trgovine Tuš, Mercator, Mercator v Hrušici, na območju Bizovika. Ponovno je tudi opozoril na nujno ureditev postavitev opozorilnih tabel za parkirna mesta za invalide ter dostopov za invalide do volišč (to je bila tudi pobuda člana Sveta Igorja Pigaca).

Po razpravi je dal predsednik Sveta na glasovanje **PREDLOG SKLEPA 3/11:**

**Svet ČS Golovec pooblašča strokovno službo SLS MOL, da preveri možnost postavitve dodatnih obvestilnih tabel na območju ČS Golovec (predlogi podani v razpravi).**

**Člani Sveta do naslednje seje (22.2.2012) pripravijo predloge za postavitev obvestilnih tabel, ki opozarjajo na parkirna mesta za invalide, na parkiriščih ob Pesarski in Parmski cesti.**

**ČS Golovec na Državno volilno komisijo in Mestno volilno komisijo posreduje poziv za nujno ureditev dostopa do volišč za invalide.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 9 članov sveta.

**Sklep je bil sprejet.**

**3. Zadružni dom in trgovina v Bizoviku**

Podpredsednica Sveta Zinka Breskvar je člane sveta seznanila, da bo v Bizoviku prenehala obratovati edina trgovina na tem območju. Ponovno je tudi opozorila na stanje zadružnega doma, ki propada in bi ga bilo potrebno nujno sanirati, zrušiti oz. pričeti z obnovo.

**PREDLOG SKLEPA 4/11 :**

**ČS Golovec posreduje pristojnemu oddelku MOL dopis s prošnjo za posredovanje informacije o terminskem načrtu obnove Zadružnega doma v Bizoviku.**

**ČS Golovec pristojnemu oddelku MOL posreduje informacijo o predvidenem zaprtju trgovine v Bizoviku s prošnjo, da MOL poskuša čim prej pridobiti novega interesenta za odprtje trgovine.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**4. Kiosk sadja in zelenjave pri trgovini Tuš**

Članica Sveta Zina Rodman je opozorila, da ima (po neuradnih informacijah) lastnik oz. najemnik kioska sadja in zelenjave pri trgovini Tuš sanitarije urejene znotraj kioska. Prav tako je mnenja, da bi morala vsaka trgovina (Tuš, Mercator) imeti možnost uporabe sanitarij za stranke.

**PREDLOG SKLEPA 5/11:**

**Svet ČS Golovec preveri točnost informacije (sanitarije urejene znotraj kioska) z dopisom oz. z razgovorom z lastnikom/najemnikom kioska, trgovinama Tuš in Mercator pa posreduje dopis glede možnosti uporabe sanitarij za stranke trgovine.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD4**

**IMENOVANJE PREDSEDNIKA/CE KOMISIJE ZA KULTURO IN SOSVETA ZA VARNOST**

Zaradi prenehanja članstva v Svetu ČS Golovec Cvetka Tovornika, ki ga je Svet imenoval za predsednika Komisije za kulturo in Sosveta za varnost je dal predsednik Sveta na glasovanje

**PREDLOG SKLEPA 6/11:**

**Svet ČS Golovec imenuje Antona Kastelica za predsednika Komisije za kulturo in Aleša Dakića za predsednika Sosveta za varnost.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD5**

**OBLIKOVANJE SMERNIC SODELOVANJA ČS GOLOVEC Z DRUŠTVI ZA IZVRŠEVANJE FINANČNEGA NAČRTA ČS GOLOVEC ZA LETO 2012**

Predsednik Sveta je člane Sveta seznanil, da bo Svet na naslednji seji razpravljal in potrdil izvedbeni načrt za izvajanje programov in projektov za izvrševanje finančnega načrta ČS Golovec za leto 2012, ki je že sprejet. Vsebinsko se po področjih ne razlikuje od lanskega (šport, kultura, varstvo okolja, sociala), vendar pa meni, da je pomembno, da ČS postavi cilj in namen, ki ga želi z izvedbo določenega programa doseči. Zato je predlagal naslednje:

* Izvedba športnega dneva, ki se izvede ločeno od prireditve Dan ČS Golovec
* Izvedba aktivnosti športnega dne tudi na območju Bizovika (sodelovanje s ŠD Strmec)
* Sodelovanje z Domom starejših občanov pri izvedbi programov in projektov ČS, predvsem na področju medgeneracijskega sodelovanja
* Prisotnost vsaj enega predstavnika Sveta ČS Golovec na vseh dogodkih, projektih, programih, ki so vezani na izvrševanje finančnega načrta
* Vsi izvajalci programov po izvedbi na ČS posredujejo poročilo in priložijo fotografije
* Sestanek s predstavniki društev in navodilo za posredovanje predlogov za sodelovanje s ČS pri izvrševanju finančnega načrta

Po razpravi je dal predsednik Sveta na glasovanje

**PREDLOG SKLEPA 7/11:**

**Predsednik Komisije za šport skliče razširjeno sejo komisije, na kateri pripravi vsebine za izvedbo športnega dneva, način sodelovanja s športnimi društvi in določi datum izvedbe športnega dneva.**

**Vsi izvajalci programov in projektov, ki so vezani na izvrševanje finančnega načrta ČS Golovec za leto 2012 po izvedbi podajo poročilo s priloženimi fotografijami.**

**ČS Golovec preveri možnost sodelovanja z Domom starejših občanov, predvsem pri izvajanju aktivnosti s področja medgeneracijskega sodelovanja.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD6**

**RAZNO**

1. Predsednik Sveta je člane seznanil z naslednjim:

* 31.1.2012, razgovor z ravnateljico OŠ Božidarja Jakca glede možnosti začasnega izvajanja dejavnosti JZ Mladi zmaji v prostorih OŠ. Razgovora se bo udeležil tudi direktor JZ Mladi zmaji, Vojko Vavpotič
* Razgovor s predstavnico pobudnikov akcije »Očistimo Slovenijo v enem dnevu« glede organizacije in sodelovanja ČS Golovec pri izvedbi akcije
* Razgovor z vodjo Oddelka za zdravje in socialno varstvo, Tilko Klančar

2. Predsednik Sveta Četrtne skupnosti Golovec je Svetu podal predlog za podelitev priznanja MOL, Viljemu Klemencu za dolgoletno požrtvovalno delo na mnogih družbenih področjih.

**PREDLOG SKLEPA 811:**

**Svet ČS Golovec predlaga Viljema Klemenca za podelitev plakete glavnega mesta Ljubljana za leto 2012.**

**Dnevni red je bil izčrpan in predsednik je sejo zaključil ob 19.00 uri.**

Zapisala: Aleš Dakić

Vesna Stojanović Predsednik sveta

Četrtne skupnosti Golovec